**Malesian liittovaltion territoriot** (malaijiksi *Wilayah persekutuan*) koostuvat kolmesta Malesian alueesta. Territorioon kuuluvat maan pääkaupunkiterritorio Kuala Lumpur, Labuanin saari Borneon pohjoisrannikolla ja Putrajayan erityishallintoalue. Territorioista on väkiluvultaan suurin maan pääkaupunki Kuala Lumpur, ja yhteensä territorioiden alueella asuu noin 1,7 miljoonaa ihmistä.

Territoriot poikkeavat Malesian osavaltioista siinä että niillä ei ole omaa hallintoa eikä lainsäädäntöelintä, vaan ne ovat suoraan Malesian keskushallinnon alaisia. Territorioilla on yhdessä vastaava asema kuin maan kolmellatoista osavaltiolla. Territorioilla on oma ministeriö, jonka johtava ministeri (*Menteri Wilayah*) on territorioiden yhteinen päämies.

Historia
--------

Maan pääkaupunki Kuala Lumpur on Malesian ensimmäinen territorio. Se perustettiin vuonna 1974, kun Kuala Lumpurin pääkaupunkialue erotettiin Selangorin osavaltiosta ja se liitettiin suoraan Malesian keskushallinnon hallintoalueeksi. Erottamisen taustalla oli levottomuuksien välttäminen vuoden 1969 rotumellakoiden jälkeen, joissa malaijien ja malesiankiinalaisten välisissä mellakoissa kuoli noin 200 ihmistä. Mellakoiden syynä olivat suuret varallisuuserot rikkaamman kiinalaisväestön ja vähävaraisemman malaijiväestön välillä ja Selangor oli Malesian varakkain osavaltio sen jälkeen kun Singapore erotettiin Malesian liittovaltiosta vuonna 1965.

Labuanin saari irrotettiin Sabahin osavaltiosta ja siitä tehtiin liittovaltion territorio vuonna 1984. Saaresta tehtiin erikoistalousalue, johon Malesian hallitus pyrki luomaan verovapaan pankki- ja investointikeskuksen ennen vuoden 

Vuonna 1984 Sabahin osavaltio luovutti Labuanin liittovaltion hallinnan alaisuuteen, jolloin Labuanista tehtiin liittovaltion territorio. Labuanista tehtiin erikoistalousalue, josta Malesia pyrki luomaan verovapaan pankki- ja investointikeskuksen ennen vuoden 1997 Aasian talouskriisiä.

Territorioista uusin on Putrajaya, jonka alueen Malesian liittovaltio osti Selangorin osavaltiolta vuonna 1995 ja territorio siitä tehtiin vuonna 2001. Putrajayasta on muodostettu Malesian uusi hallinnollinen keskus, jonne on siirretty monia maan hallituksen toimipisteitä.

Hajanaisesti sijaitsevien territorioiden keskuuteen on pyritty luomaan yhtenäisyyttä ja ne saivat yhteisen lipun ja hymnin vuonna 2006.

Lähteet
-------

1. 1 2  Population and housing census statistics.gov.my.  Arkistoitu 11.10.2012. Viitattu 27.11.2014. (englanniksi)
2. 1 2  The States of Malaysia go2travelmalaysia.com.  Arkistoitu 2.10.2014. Viitattu 27.11.2014. (englanniksi)
3. 1 2 3  Lehtipuu, Markus: *Malesia, Singapore, Bali*, s. 18-24. Helsinki: Otava, 2006. ISBN 952-9715-16-1.
4. 1 2  Richmond, Simon: *Malaysia Singapore & Brunei*. Lonely Planet Publications Pty Ltd, 2013. ISBN 978-1-74179-847-0.
5. 1 2  Federal Territories, Malaysia asiaexplorers.com. Viitattu 27.11.2014. (englanniksi)
6. ↑  Exploring the Federal Territories of Malaysia exploring-malaysia.com.  Arkistoitu 4.12.2014. Viitattu 27.11.2014. (englanniksi)
7. ↑  Ministry of Federal Territories kwp.gov.my. Viitattu 27.11.2014. (englanniksi)
8. ↑  Arkistoitu kopioFederal Territories (Malaysia)  11.3.2008. thestar.com.my.  Arkistoitu 5.12.2014. Viitattu 27.11.2014. (englanniksi)
9. ↑  Barwise, J.M; White, N.J.: *Matkaopas historiaan, Kaakkois-Aasia*. Suomentanut Toppi, Anne. Suomi: Oy UNIpress Ab, 2002. ISBN 951-579-212-6.
10. 1 2  Yunos, Rozan: Loss of Labuan, a former Brunei island  7.9.2008. Bandar Seri Begawan:  The Brunei Times.  Arkistoitu 28.4.2014. Viitattu 27.11.2014. (englanniksi)
11. 1 2  Stephen M. Evans, Abdul Rahman Zainal, Rod Wong Khet Ngee: History of Labuan library.perdana.org.my.  Arkistoitu 1.7.2013. Viitattu 27.11.2014. (englanniksi)
12. ↑  Putrajaya history malaxi.com. Viitattu 27.11.2014. (englanniksi)
13. ↑  Federal Territory Day publicholidays.com.my. Viitattu 27.11.2014. (englanniksi)
14. ↑  World and Its Peoples: Malaysia, Philippines, Singapore, and Brunei Marshall Cavendish Corporation. Viitattu 27.11.2014. (englanniksi)
15. ↑  Federal Territories (Malaysia) flagspot.net. Viitattu 27.11.2014. (englanniksi)

MalesiaMalesia

|  |  |
| --- | --- |
| Osavaltiot | 
* Johor
* Kedah
* Kelantan
* Malakka
* Negeri Sembilan
* Pahang
* Perak
* Perlis
* Penang
* Sabah
* Sarawak
* Selangor
* Terengganu

 |
| Liittovaltion territoriot | 
* Kuala Lumpur
* Labuan
* Putrajaya

 |